open-index/open-wikipedia-markdown huggingface dataset:
Νάντια Μουρούζη

Η **Νάντια Μουρούζη** είναι Ελληνίδα ηθοποιός. Ξεκίνησε την πορεία της ως ηθοποιός το 1986 πρωταγωνιστώντας μαζί με τον Μαρτσέλλο Μαστρογιάννι στην ταινία του Θόδωρου Αγγελόπουλου *[[Ο Μελισσοκόμος]]*. Συνέχισε να παίζει στον κινηματογράφο με συμμετοχές στις ταινίες *[[Τοπίο στην ομίχλη]]*, ''Alice'', *[[Το μετέωρο βήμα του πελαργού]]*, *[[Γυναίκες δηλητήριο]]* και άλλες. Στην τηλεόραση έχει πρωταγωνιστήσει στις καθημερινές σειρές ''Η Λάμψη'' και *[[Καλημέρα Ζωή]]*.

## Βιογραφικό
Γεννήθηκε στην Αθήνα. Στα μέσα της δεκαετίας του 1980 ξεκίνησε τις σπουδές της ως ηθοποιός στη Δραματική Σχολή του Θεάτρου Τέχνης. Το 1986 έκανε την πρώτη της εμφάνιση στον κινηματογράφο με πρωταγωνιστικό ρόλο στην ταινία του Θόδωρου Αγγελόπουλου *[[Ο Μελισσοκόμος]]*. Εκεί συμπρωταγωνίστησε με τον Ιταλό σταρ Μαρτσέλλο Μαστρογιάννι, και έτσι έγινε ιδιαίτερα γνωστή στο ευρύ κοινό. Το 1988 ακολούθησε η δεύτερη κινηματογραφική της συμμετοχή και πάλι σε ταινία του Αγγελόπουλου *[[Τοπίο στην ομίχλη]]*. Την ίδια χρονιά έλαβε μέρος σε δύο ταινίες γαλλικής παραγωγής, *Le prince barbare* και ''Alice''.

Στην τηλεόραση εμφανίστηκε για πρώτη φορά το 1989 συμμετέχοντας στην τηλεταινία *Όνειρα γλυκά*. Την ίδια χρονιά ξεκίνησε να παρουσιάζει τη lifestyle εκπομπή *Mega Hit* στο νεοσύστατο τότε τηλεοπτικό σταθμό Mega Channel. Τη σεζόν 1990-1991 πρωταγωνίστησε στο δεύτερο κύκλο της σαπουνόπερας του Mega Channel *[[Η Δίψα]]*. Τη σεζόν 1991-1992 πρωταγωνίστησε μαζί με τον Γρηγόρη Βαλτινό στην κοινωνική σειρά *Φάκελλος Αμαζών*. Την ίδια σεζόν ξεκίνησε την τηλεοπτική της συνεργασία και με τον σκηνοθέτη Νίκο Φώσκολο έχοντας πρωταγωνιστικό ρόλο στον πρώτο και τον δεύτερο κύκλο της καθημερινής σειράς του ANT1 ''Η Λάμψη''. Εκεί για δύο σεζόν υποδύθηκε τη *Σεμίνα Δράκου*, μέλος της πανίσχυρης οικογένειας της σειράς. Τη σεζόν 1993-1994, μετά την αποχώρησή της από τη ''Λάμψη'', ξεκίνησε να πρωταγωνιστεί στη δεύτερη καθημερινή σειρά του Φώσκολου *[[Καλημέρα Ζωή]]*. Η παρουσία της στη σειρά συνεχίστηκε και τη σεζόν 1994-1995 με διαφορετικό όμως ρόλο. Επέστρεψε τηλεοπτικά μετά από αρκετά χρόνια απουσίας το 2001, όταν εντάχθηκε και πάλι στο πρωταγωνιστικό καστ της ''Λάμψης'' με διαφορετικό και πάλι ρόλο.

Ηταν σε σχέση με τον ηθοποιό Δημήτρη Παπαμιχαήλ,

Από το 2015 μέχρι σήμερα ζει μόνιμα στη Γαλλία, όπου παντρεύτηκε.

## Φιλμογραφία
### Τηλεόραση

### Κινηματογράφος

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Το Κοράκι (ταινία, 1943)

***Το κοράκι*** (γαλλικά: *Le Corbeau*) είναι γαλλική ταινία του 1943 σε σκηνοθεσία Ανρί-Ζωρζ Κλουζό με πρωταγωνιστές τους Πιέρ Φρενέ, Ζινέτ Λεκλέρ, Μισελίν Φρανσέ και Πιέρ Λαρκέ. 

Η ταινία αναφέρεται σε μια μικρή επαρχιακή γαλλική πόλη όπου πολλοί κάτοικοι λαμβάνουν ανώνυμες επιστολές με μια μυστηριώδη υπογραφή «Το κοράκι» και οι οποίες περιέχουν δυσφημιστικές πληροφορίες. Το μυστήριο που περιβάλλει τα γράμματα τελικά κλιμακώνεται σε βία.

Η ταινία προκάλεσε σοβαρά προβλήματα στον σκηνοθέτη κατά την Απελευθέρωση μετά τον Β' Παγκόσμιο Πόλεμο, καθώς ήταν παραγωγή της Continental Films, μιας κινηματογραφικής εταιρείας που ιδρύθηκε στη Γαλλία τον Οκτώβριο του 1940 κατόπιν αιτήματος του Γιόζεφ Γκέμπελς και κυρίως επειδή αναφερόταν σε ανώνυμα γράμματα, τα οποία αφθονούσαν κατά τη διάρκεια της ναζιστικής κατοχής. Κατά συνέπεια, θεωρήθηκε από τη Γαλλική Αντίσταση και τον κομμουνιστικό Τύπο της εποχής ως μια προσπάθεια συκοφάντησης του γαλλικού λαού. Έτσι, η προβολή της ταινίας απαγορεύτηκε και στον Κλουζό απαγορεύτηκε να ασκεί το επάγγελμά του στη Γαλλία, αλλά το 1947 οι απαγορεύσεις έπαψαν να ισχύουν. 

Το 1951, η ταινία ενέπνευσε τον Ότο Πρέμινγκερ που σκηνοθέτησε *Το 13ο γράμμα* (1951). 

## Πλοκή
Κατά τη διάρκεια της γερμανικής κατοχής στη Γαλλία, η ήσυχη ζωή μιας μικρής γαλλικής επαρχιακής πόλης αναστατώνεται όταν αξιοσέβαστα μέλη της τοπικής κοινωνίας άρχισαν να λαμβάνουν ανώνυμες επιστολές με την υπογραφή «Το κοράκι», το περιεχόμενο των οποίων ήταν συκοφαντικό. Αυτές οι συκοφαντίες στόχευαν ιδιαίτερα στον γιατρό Ρεμί Ζερμέν που τον κατηγορούσαν ότι κάνει αμβλώσεις και ότι διατηρεί παράνομη σχέση με τη Λόρα Βορζέ (σύζυγο συναδέλφου του ψυχιάτρου), καθώς και σε άλλους ανθρώπους της πόλης, αποκαλύπτοντας αμαρτωλά μυστικά. 

Τα πράγματα έγιναν χειρότερα όταν ο Φρανσουά, ένας από τους ασθενείς του γιατρού Ζερμέν, αυτοκτονεί με ξυράφι στο κρεβάτι του στο νοσοκομείο, αφού έλαβε μια επιστολή που τον πληροφορούσε ότι η κατάσταση της υγείας του ήταν ανίατη.

Ο γιατρός Ζερμέν άρχισε έρευνες για να ανακαλύψει την ταυτότητα του μυστηριώδους ανωνυμογράφου. Εμφανίστηκαν πολλά ύποπτα άτομα, σχεδόν ο καθένας θα μπορούσε να είναι ο ανωνυμογράφος, ακόμη και ο ίδιος γιατρός Ζερμέν που κρύβει σκοτεινά μυστικά. Στο τέλος της ταινίας, ο γιατρός ανακαλύπτει την ταυτότητα από το μυστηριώδες «Κοράκι», αλλά τον βρίσκει δολοφονημένο από τη μητέρα ενός από τα θύματά του τη στιγμή που έγραφε την τελευταία επιστολή. 

## Έμπνευση
Η ταινία βασίζεται χαλαρά σε μια περίπτωση ανώνυμων επιστολών που είχε συνταράξει την πόλη Τυλ το 1917. Ανώνυμες επιστολές αποστέλλονταν στους κατοίκους που υπογράφονταν από κάποιον ως «Το μάτι της τίγρης». Η πρώτη έκδοση του σεναρίου γράφτηκε από τον Λουί Σαβάνς λίγο μετά την υπόθεση της Τυλ, χρόνια πριν από την τελική του παραγωγή. Οι διάλογοι της ταινίας έχουν γραφεί από τον Ανρί-Ζωρζ Κλουζό σε συνεργασία με τον Λουί Σαβάνς.

## Παραπομπές

## Εξωτερικοί σύνδεσμοι
*

Κατηγορία:Γαλλικές ταινίες της δεκαετίας 1940
Κατηγορία:Ταινίες σε σκηνοθεσία Ανρί-Ζωρζ Κλουζό
Κατηγορία:Ταινίες του 1943
Κατηγορία:Γαλλικές δραματικές ταινίες
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Λε Μπουλού

Το **Λε Μπουλού** (γαλλικά: *Le Boulou*, καταλανικά: *El Voló*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Μπουλουνέν (γαλλικά: *Boulounencqs*).

## Παραπομπές


Κατηγορία:Κοινότητες των Ανατολικών Πυρηναίων
Μπελλόνα

**Μπελλόνα** (Bellona, στην παλαιά μορφή του ονόματος Duellona), η Ρωμαία θεά του πολέμου. μερικές φορές τη θεωρούσαν γυναίκα ή αδελφή του Άρη (του Mars των Ρωμαίων). Δεν είχε Flamen [ιερέα, θυσιαστή] ούτε γιορτή, και στην πραγματικότητα ούτε μυθολογία. Ο πρώτος της γνωστός ναός ήταν αυτός που της έταξε ο Άππιος Κλαύδιος Καίκος όταν πολεμούσε τους Ετρούσκους το 296 π.Χ. και τον έχτισε στο Πεδίο Άρεως κοντά στο Φλαμίνιο Ιππόδρομο. Αφού ο ναός βρισκόταν έξω από το πομέριο (pomerium), ή από το όριο της πόλης της Ρώμης, τον χρησιμοποιούσε η σύγκλητος για να παραχωρεί ακρόαση σε ξένους πρεσβευτές και για στρατηγούς που επέστρεψαν από πόλεμο, τους οποίους δεν κρινόταν συνετό να τους υποδεχτούν μέσα στην πόλη. Εδώ ακόμα ορθωνόταν ο κίονας που συμβόλιζε τα σύνορα του εχθρού. πάνω από αυτόν τον κίονα ο fatialis (ιερέας) έριχνε ένα ακόντιο όταν κηρυσσόταν πόλεμος. Η ισότιμη ελληνική της Μπελόνα αναγνωρίστηκε πως είναι η Ενυώ.

## Παραπομπές


## Εξωτερικοί σύνδεσμοι
* 

Κατηγορία:Ρωμαϊκή μυθολογία
Ταννίνη

Οι **ταννίνες** (αγγλ.: *tannins*), γνωστές και ως **τανίνες**, αποτελούν σημαντική κατηγορία πολυφαινολικών ενώσεων οι οποίες έχουν χαρακτηριστική πικρή γεύση και απαντώνται σε αφθονία στη Φύση. Χημικώς, είναι συνυφασμένες και συνδεδεμένες με ορισμένες πρωτεΐνες και άλλες οργανικές ενώσεις, όπως π.χ. αμινοξέα και αλκαλοειδή. Έχουν συνήθως μοριακά βάρη που κυμαίνονται μεταξύ 500 και 3.000.

Απαντώνται πολύ συχνά στους καρπούς πάρα πολλών φυτικών ειδών, ιδίως των ειδών της δρυός (*Querqus sp.*) και της καστανιάς, στο φλοιό της ψευδοακακίας (*Robinia sp.*), στο τσάι κ.α. Υπάρχουν επίσης στις ρίζες, στο φλοιό, στους καρπούς και στα φύλλα των τροπικών ειδών *Acacia* και *Quebracho*. Στο είδος *Schinopsis balansae*, είναι δυνατό το 25% του ξυλώματός του να αποτελείται από πολύτιμες ταννίνες όπως η λευκοφισετινιδίνη.

Είναι ουσίες γνωστές στον άνθρωπο από τα πανάρχαια χρόνια (αρχαία Αίγυπτος, Ελλάδα και Κίνα). Στις μέρες μας έχουν άφθονες χρήσεις. Έχουν την ιδιότητα να εμποδίζουν τη σήψη (σάπισμα) των δερμάτων και χρησιμοποιούνται ευρέως στη βυρσοδεψία, στη φαρμακευτική ως σκευάσματα για φάρμακα, και στην την παρασκευή μελανιού. 

Η πιο γνωστή όμως χρήση - εφαρμογής τους είναι στα ξύλινα δρύινα βαρέλια, όπου κατά την παλαίωση (*γήρανση*) του κρασιού, ευεργετικές ουσίες του ξύλου, συμπεριλαμβανομένων των λεγόμενων *οινολογικών ταννινών* υδρολύονται με αργό ρυθμό και εκχύνονται μέσα στο κόκκινο κρασί.

## Παραπομπές
 

## Πηγές
* Γιοβάνης, Χρήστος. «Νέο Λεξικό, Θησαυρός όλης της ελληνικής γλώσσας».

## Εξωτερικοί σύνδεσμοι

* ''Applications of tannins in the industry''
* ''The chemistry of tannins''
* ''Tannins'' - U.S. Forest Service

Κατηγορία:Οργανικά πολυμερή
Κατηγορία:Εκχυλίσματα ξύλου
Κατηγορία:Φυσικές φαινόλες
Mitsubishi Jeep

Το **Mitsubishi Jeep** ήταν ένα μικρό τζιπάκι που παράχθηκε από την ιαπωνική αυτοκινητοβιομηχανία Mitsubishi σε συνεργασία με την αμερικανική αυτοκινητοβιομηχανία Jeep, από το 1953 μέχρι το 1998. Το τζιπάκι ήταν μηχανικά ίδιο με το κανονικό Jeep CJ, που παράχθηκε επίσης από την Jeep.

Το Jeep εισήχθη στην ιαπωνική αγορά ως το **Jeep J3** τον Ιούλιο του 1953, αφού η εταιρεία Willys συμφώνησε να επιτρέψει στη Mitsubishi να παράγει το αυτοκίνητο, ανταγωνίζοντας το Nissan Patrol και το Toyota Land Cruiser. Το SUV αυτό ήταν αρκετά δημοφιλές, με την παραγωγή του κανονικού Jeep να τελειώνει το 1986, αλλά με το Mitsubishi να το φτάνει μέχρι το 1998 παγκοσμίως.

Το τζιπ, επίσης, χρησιμοποιήθηκε και από τον στρατό με το όνομα Type 73 Light Truck.

Η εταιρεία προσπάθησε να αντικαταστήσει το Jeep με το γνωστό Mitsubishi Pajero, αλλά η παραγωγή της πρώτης γενιάς ολοκληρώθηκε το 1990, δηλαδή 8 χρόνια πριν τη λήξη της παραγωγής του Jeep.

## Αναφορές

* Jeeps In Japan

Κατηγορία:Αυτοκίνητα SUV
Jeep
Αεροδρόμιο Μουρτέντ

Το **Αεροδρόμιο Μουρτέντ** (παλαιότερα **Αεροπορική Βάση Μουρτέντ** και **Αεροπορική Βάση Ακιντζί**) ήταν αεροπορική βάση της Τουρκικής Πολεμικής Αεροπορίας που βρίσκεται 35 χλμ. βορειοδυτικά της Άγκυρας στην Τουρκία. Κατά τη διάρκεια της απόπειρας πραξικοπήματος του Ιουλίου το 2016, η αεροπορική βάση χρησιμοποιήθηκε από στρατιώτες υπέρ του πραξικοπήματος και οι κυβερνητικές δυνάμεις βομβάρδισαν τα όρια του διαδρόμου για να αποτρέψουν την προσγείωση ή την απογείωση των δυνάμεων πραξικοπήματος. Μετά το αποτυχημένο πραξικόπημα, η Αεροπορική Βάση Ακιντζί επανασχεδιάστηκε με το προηγούμενο όνομά της, Μουρτέντ, και προτάθηκε η μετατροπή της εγκατάστασης σε μνημείο ή πάρκο.

## Παραπομπές


Κατηγορία:Αεροδρόμια στην Τουρκία
Κατηγορία:Στρατιωτικές βάσεις της Τουρκίας
Mitsubishi Pajero

Το **Mitsubishi Pajero** ήταν ένα SUV αυτοκίνητο μεσαίων διαστάσεων που παράχθηκε από την ιαπωνική αυτοκινητοβιομηχανία Mitsubishi, από το 1981 μέχρι το 2021. Το αυτοκίνητο αντικατέστησε το Mitsubishi Jeep, αν και η παραγωγή της πρώτης γενιάς έληξε το 1990. Το μοντέλο σχεδιάστηκε για την περίπτωση που η Jeep σταματούσε να δίνει εξαρτήματα στην Mitsubishi για να παράγει τα SUV της. Η συνεργασία με την Jeep σταμάτησε το 1999, μέχρι που η Mitsubishi και η Jeep εξαγοράστηκαν από την Chrysler.

## Ονομασίες
Το μοντέλο πήρε το όνομά του από την Αγριόγατα της Πάμπας (Leopardus pajeros). Ωστόσο, στην Ισπανία, στη Βόρεια Αμερική (όπου διατέθηκε μέχρι το 2006) και στις χώρες της Λατινικής Αμερικής (με εξαίρεση τη Βραζιλία και τη Τζαμάικα) το μοντέλο κυκλοφόρησε ως **Mitsubishi Montero**, επειδή η λέξη pajero έχει ακατάλληλη σημασία στα ισπανικά. Ειδικότερα στο Ηνωμένο Βασίλειο, η δεξιοτίμονη εκδοχή του διατέθηκε ως **Mitsubishi Shogun**.

## Λήξη της παραγωγής
Το Pajero άρχισε να παράγεται το 1981, με την παραγωγή του να σταματάει το 2021, καθώς οι πωλήσεις τα τελευταία χρόνια δεν ήταν πλέον καλές και η εταιρεία ήθελε να επικεντρωθεί πιο πολύ σε μικρότερα SUV. Τα εξαρτήματα του Pajero χρησιμοποιήθηκαν και σε άλλα μικρότερα αυτοκίνητα που συνεχίζουν να παράγονται μέχρι και σήμερα, πλην όμως με άλλα πλέον εξαρτήματα.

Στην Ιαπωνία, η παραγωγή σταμάτησε το 2019, αλλά σε κάποιες άλλες χώρες σταμάτησε οριστικά το καλοκαίρι του 2021. Δεν υπάρχει κάποιος διάδοχος για το μοντέλο, αλλά συγγενικά μοντέλα θεωρητικά αποτέλεσαν εξέλιξη για το αυτοκίνητο.

## Αναφορές


## Εξωτερικοί σύνδεσμοι

* 1987–1988 Mitsubishi Pajero (NE) brochure (Australia)
* PAJERO REAPPEARS AS GALLOPER
* "Mitsubishi Pajero (Apr 2013 – onwards) Crash Test Results | ANCAP" 
* "Mitsubishi Pajero Final Edition – a 700-unit farewell"
* "Liebao Q6 specifications" 

Κατηγορία:Αυτοκίνητα SUV
Pajero
Mitsubishi Pajero Mini

Το **Mitsubishi Pajero Mini** ήταν ένα 3-πορτο μικρό τζιπάκι που παράχθηκε από την ιαπωνική αυτοκινητοβιομηχανία Mitsubishi. Τα περισσότερα εξαρτήματα ήταν από το κανονικό Mitsubishi Pajero, αλλά το αυτοκίνητο ήταν φτιαγμένο στην πλατφόρμα από το Minica. Το μοντέλο πουλήθηκε σαν μια μικρή έκδοση του Pajero.

Το συγκεκριμένο αυτοκίνητο, επίσης, κυκλοφόρησε από την Nissan, ως το **Nissan Kix**. Η παραγωγή του αυτοκινήτου έληξε παγκοσμίως το 2012, έχοντας πουλήσει γύρω στα 53.000 αντίτυπα.

## Αναφορές

* "Mitsubishi Motors Corporation"

Pajero Mini
Κατηγορία:Αυτοκίνητα SUV
Καλς

Το **Καλς** (γαλλικά και καταλανικά: *Calce*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Καλσουά (γαλλικά: *Calçois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες των Ανατολικών Πυρηναίων
Γιώργος Γιαννιάς (τραγουδιστής)

Ο **Γιώργος Γιαννιάς** (Ρόδος, 6 Αυγούστου 1979) είναι Έλληνας λαϊκός τραγουδιστής.

## Βιογραφία
Γεννήθηκε το 1979 στη Ρόδο. Πριν ακόμα τελειώσει το σχολείο εμφανίζεται σε νυχτερινό μαγαζί του νησιού και αυτό έχει σαν αποτέλεσμα να τον προσελκύσει η δισκογραφική εταιρεία Minos EMI και να τον καλέσει στην Αθήνα για να υπογράψει συμβόλαιο μαζί της σε ηλικία 18 ετών. Το 2001 εμφανίζεται στο καλοκαιρινό Romeo και ήδη το όνομά του αρχίζει να γίνεται ευρύτερα γνωστό στην αθηναϊκή νύχτα καθώς την ίδια χρονιά κυκλοφορεί και η πρώτη του δισκογραφική δουλειά με την υπογραφή της Εύης Δρούτσα με τίτλο “¾” και πιο γνωστό τραγούδι το “Φύγε”.

## Δισκογραφία
### Σόλο Άλμπουμ
*2001 - *¾*
*2002 - *18 Βήματα*
*2004 - *5 Λεπτα*
*2005 - *Ετοιμάζω Ταξίδι*
*2005 - *Γιώργος Γιαννιάς*
*2006 - *Για Μια Βραδιά*
*2007 - *Ένα Ταξίδι Ακόμα*
*2010 - *Τα Πάντα Είσαι Εσύ*
*2015 - *Τόσες Νύχτες*

### Συλλογές
*2006 - *Σε Πρώτο Πρόσωπο - Οι Μεγάλες Επιτυχίες*
*2008 - *Γιώργος Γιαννιάς*
*2009 - *Οι Μεγάλες Επιτυχίες*

### Συμμετοχές
*2003 – Με τον Γιώργο Τσαλίκη «"*Φιλαράκι Απ' Το Λύκειο*"».
*2004 – Με την Μαριάντας Πιερίδη «"*Αργά*"»
*2005 – Με τη Γιάννας Τερζή «"*Τατουάζ*"»
*2014 – Με τον Λάζαρο Χατζημελετίου «"*Δυο Τελευταία Τσιγάρα*"»
*2021 – Με το Γιώργο Παπαδόπουλο «"*Βάλε Φωτιά*"»

### Singles & EPs
*2011 - *Πόσο (Τα Σπάει)*
*2012 - *Γι’ αυτό σ΄αγαπώ*
*2012 - *Ό,τι Θέλεις*
*2013 - *Κρύψε Με*	
*2013 - *Ερωτευμένος*
*2014 - *Δεν Θα Πας Πουθενά*
*2014 - *Μου Φτάνει Να Έχω Εσένα*
*2015 - *Αυτό Μου Φταίει*		
*2016 - *Ο Ενικός*	
*2017 - *Τηλεφώνησέ Μου* 		
*2017 - *Λογικά*
*2018 - *Η Ζωή Δε Συνεχίζεται*
*2018 - *Πάνω Στα Σύρματα*	
*2018 - *Ετοιμάσου*
*2019 - *Θα Φταις*
*2020 - *Κράτησέ Με*
*2020 - *Αν Φύγεις*
*2022 - *Κούκλα Σε Βιτρίνα*
*2022 - *Πες Μου Που Γυρνάς*
*2023 - *Ενοχλώ;*
*2023 - *Κάρμα*

## Παραπομπές


Κατηγορία:Λαϊκοί τραγουδιστές
Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Μητροπολίτης Σύρου Δωρόθεος Β΄

Ο **Μητροπολίτης  Σύρου, Τήνου, Άνδρου, Κέας, Μυκόνου, Μήλου, Σίφνου, Σερίφου, Κιμώλου, Κύθνου, Φολεγάνδρου και Σικίνου Δωρόθεος Β**' (κατά κόσμον *Σταύρος Πολυκανδριώτης*, Μύκονος, 14 Οκτωβρίου 1953), είναι Έλληνας ιεράρχης και θεολόγος, ο οποίος υπηρετεί ως Μητροπολίτης Σύρου από το 2001.

## Βιογραφικά στοιχεία
Ο Μητροπολίτης Δωρόθεος, κατά κόσμον Σταύρος Πολυκανδριώτης, γεννήθηκε στη Μύκονο στις 14 Οκτωβρίου 1953, από τον Χρήστο Πολυκανδριώτη και την Αικατερίνη Ορφανουδάκη. Ύστερα από τις εγκύκλιες σπουδές, σπούδασε θεολογία στη Θεολογική Σχολή του Πανεπιστημίου Αθηνών, λαμβάνοντας πτυχίο αριστούχος το 1977. Κατόπιν σπούδασε στη Νομική Σχολή του Πανεπιστημίου Αθηνών, λαμβάνοντας πτυχίο το 1982.

Αφού προηγουμένως εκάρη μοναχός στις 17 Ιουλίου 1977, χειροτονήθηκε διάκονος στις 31 Ιουλίου από τον Μητροπολίτη Σύρου Δωρόθεο Α'. Στις 20 Αυγούστου 1978, χειροτονήθηκε πρεσβύτερος στην Ιερά Μονή Τουρλιανής από τον ίδιο αρχιερέα. Από το 1977 έως το 2001 υπηρέτησε ως ιεροκήρυκας της Ιεράς Μητροπόλεως Σύρου. Το 1988 διορίστηκε γραμματέας παρά την Ιερά Σύνοδο, αρμόδιος για θέματα Συνοδικών Επιτροπών, καθώς και επιμελητής βιβλίων της Εκκλησίας της Ελλάδος.

Στις 14 Δεκεμβρίου 2001 εξελέγη από την Ιερά Σύνοδο Μητροπολίτης Σύρου. Χειροτονήθηκε την επομένη από τον Αρχιεπίσκοπο Αθηνών Χριστόδουλο. Ενθρονίστηκε στην Ερμούπολη στις 19 Ιανουαρίου 2002.

## Παραπομπές


Δωροθεος Β
Κατηγορία:Έλληνες θεολόγοι
Κατηγορία:Έλληνες νομικοί
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Χοσέ Λουίς Ρεσέντις

Ο **Χοσέ Λουίς Ρεσέντις** (*José Luis Reséndez*, γεννημένος ως Χοσέ Λουίς Ρεσέντις Σάντος *José Luis Reséndez Santos*, 14 Οκτωβρίου 1978 -) είναι Μεξικανός ηθοποιός, μοντέλο και τραγουδιστής.

## Φιλμογραφία
**Amigas y rivales* - 2001, ως Χουάν
**[[Μεταξύ αγάπης και μίσους|Entre el amor y el odio]]* - 2002, ως Νασάριο Αμαράλ
**Punto y aparte* - 2002, ως Βαλεντίν (ταινία)
**Mujer, casos de la vida real* - 2002/03, (σειρά)
**Las vías del amor* - 2002/03, ως Ζιγκολό
**Clase 406* - 2003, ως Χιλμπέρτο Μπερνάλ
**Clap, el lugar de tus sueños* - 2003, ως Σέσαρ
**La madrastra* - 2005, ως Γκρέκο Μόντες
**[[Αυγή (τηλενουβέλα)|Alborada]]* - 2005/06, ως Αντρές Εσκομπάρ ι Φουεντερίγια
**Heridas de amor* - 2006, ως Φαμπρίσιο Μπελτράν Καμπουσάνο
**[[Αποσταγμένη αγάπη|Destilando amor]]* - 2007, ως Ιλάριο Κιχάνο
**Amor sin maquillaje* - 2007
**Tormenta en el paraíso* - 2007/08, ως Νταβίντ Μπράβο
**Un gancho al corazón* - 2008/09, ως Φάουστο Μπουενρόστρο "Μποξεαδόρ"
**[[Γυναίκες δολοφόνοι|Mujeres asesinas]]* - 2009, ως Μιγκέλ Αρρόγιο (σειρά, σεζόν:2, επεισόδιο:3, "Λάουρα, Η μπερδεμένη")
**Camaleones* - 2009/10, ως Πέδρο Ρεκάλντε
**Los herederos Del Monte* - 2011, ως Χοσέ ντελ Μόντε
**Flor salvaje* - 2011/12, ως Πάμπλο Αγκιλάρ
**[[Γενναία καρδιά|Corazón valiente]]* - 2012/13, ως Χουάν Μάρκος Αρρόγιο
**Dama y obrero* - 2013, ως Πέδρο Πέρες
**Señora Acero* - 2014/18, ως Ακάσιο Μαρτίνες "Ελ Τέκα"/Αλφρέδο Ντίαζ

## Βραβεία & υποψηφιότητες
;Βραβεία TVyNovelas

;Βραβεία People en Español

;Βραβεία Tu Mundo

## Παραπομπές


## Εξωτερικοί Σύνδεσμοι

* 

Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί τραγουδιστές
Κατηγορία:Μεξικανοί μοντέλα
Πολιτισμός Χουάρι

Ο **Χουάρι** (Ισπανικά: Huari) ήταν προκολομβιανός πολιτισμός που άκμασε στις νότιες-κεντρικές Άνδεις και στην παράκτια περιοχή του σύγχρονου Περού, από το 500 έως 1000 μ.Χ. Ο Χουάρι, όπως ονομάστηκε η πρωτεύουσα, βρίσκεται 11 χλμ. βορειοανατολικά της σύγχρονης πόλης Αγιακούχο, Περού. Αυτή η πόλη ήταν το κέντρο ενός πολιτισμού που κάλυπτε πολλά από τα υψίπεδα και τις ακτές του σύγχρονου Περού. Τα καλύτερα διατηρημένα υπολείμματα, εκτός από τα ερείπια του ομώνυμου αρχαιολογικού χώρου, είναι τα ερείπια στο Βόρειο Χουάρι κοντά στο και το Κέρο Μπάουλ στο Μοκέκα. Επίσης γνωστά είναι τα ερείπια της Πικιλάκτα, σε μικρή απόσταση νοτιοανατολικά του Κούσκο καθ 'οδόν προς τη λίμνη Τιτικάκα.

## Παραπομπές


Χουαρι
Κατηγορία:Ιστορία του Περού
Mitsubishi Pajero Junior

Το **Mitsubishi Pajero Junior** είναι ένα mini SUV που παράχθηκε από την ιαπωνική αυτοκινητοβιομηχανία Mitsubishi, από το 1995 μέχρι το 1998. Τα περισσότερα εξαρτήματα του ήταν από το Mitsubishi Pajero και τα συγγενικά του μοντέλα που αποτέλεσαν σχετική εξέλιξη για αυτό.

Η παραγωγή σταμάτησε αναγκαστικά λόγω του λανσαρίσματος του Mitsubishi Pajero iO. Συνολικά, πουλήθηκαν γύρω στα 60.000 αντίτυπα του αυτοκινήτου.

## Αναφορές


## Εξωτερικοί σύνδεσμοι

* Pajero Junior specifications

Κατηγορία:Αυτοκίνητα SUV
Pajero Junior
Mitsubishi Pajero iO

Το **Mitsubishi Pajero iO** ήταν ένα τζιπάκι που παράχθηκε από την ιαπωνική αυτοκινητοβιομηχανία Mitsubishi, από το 1998 (από τις 15 Ιουνίου 1998 το 3-πορτο και από τις 24 Αυγούστου 1998 το 5-πορτο) μέχρι το 2007, αν και η παραγωγή του στη Βραζιλία συνεχίστηκε μέχρι το 2015. Το αυτοκίνητο είχε πολλά και διάφορα εξαρτήματα από το Mitsubishi Pajero. Το SUV αυτό ήταν αρκετά δημοφιλές σε σχεδόν όλο τον κόσμο και για αυτό είχε μια τόσο αρκετά μεγάλη παραγωγή.

## Αναφορές

* "Mitsubishi Pajero Pinin Long Body models specifications" 

Κατηγορία:Αυτοκίνητα SUV
Pajero iO
Γενικές εκλογές του Παλάου (2020)

**Γενικές εκλογές** πραγματοποιήθηκαν στο Παλάου στις 3 Νοεμβρίου 2020 για την εκλογή προέδρου και του Εθνικού Κογκρέσου  

## Εκλογικό σύστημα
Ο Πρόεδρος του Παλάου εκλέγεται χρησιμοποιώντας το σύστημα δύο γύρων.

Τα 13 μέλη της Γερουσίας εκλέγονται από μια ενιαία εθνική εκλογική περιφέρεια με πλειοψηφικό σύστημα , με κάθε ψηφοφόρο να έχει δικαίωμα να επιλέξει 13 ψήφους.  Τα 16 μέλη της Βουλής των Αντιπροσώπων εκλέγονται σε μονοεδρικές εκλογικές περιφέρειες με βάση τις πολιτείες που χρησιμοποιούν το πλειοψηφικό σύστημα.

## Αποτελέσματα

### Πρόεδρος
Ο προκριματικός γύρος πραγματοποιήθηκε στις 22 Σεπτεμβρίου 2020 με τέσσερις υποψηφίους.  Ο απερχόμενος πρόεδρος, Τόμι Ρεμενγκεσάου, δεν ήταν επιλέξιμος να κατέλθει πάλι έχοντας συμπληρώσει το μέγιστο όριο θητειών.  Ο πρώην προεδρικός υποψήφιος (και ο γαμπρός του Τόμι) Σουρέιντζελ Γουίπς, πήρε την πρώτη θέση στον προκριματικό, ενώ ο αντιπρόεδρος Ρέινολντ Οϊλάουτς κατέλαβε τη δεύτερη θέση για να προκριθεί στον δεύτερο γύρο των προεδρικών εκλογών.

Μετά τον δεύτερο γύρο στις 3 Νοεμβρίου, ο Οϊλάουτς παραδέχτηκε την ήττα από το Γουίπς στις 5 Νοεμβρίου αφού είχαν μετρηθεί όλες οι ψήφοι από το Παλάου, δίνοντας στον Γουίπς το προβάδισμα των 1.202 ψήφων με γύρω στις 2.000 ψήφους των απόντων να μην έχουν καταμετρηθεί.  Η εκλογική επιτροπή του Παλάου πιστοποίησε επίσημα τα τελικά αποτελέσματα στις 17 Νοεμβρίου. 

### Αντιπρόεδρος

#### Εκλεγμένα μέλη

## Παραπομπές


2020
Παλαου
Mitsubishi Shogun Sport

Το **Mitsubishi Pajero Sport** είναι ένα SUV αυτοκίνητο που παράγεται από την ιαπωνική αυτοκινητοβιομηχανία Mitsubishi, από το 1996 μέχρι σήμερα. Είναι ένα πολύ διάσημο μοντέλο, μεγάλης απήχησης, αν και τα πιο πρόσφατα μοντέλα πωλούνται μόνο στις ΗΠΑ. Η μαζική παραγωγή του άρχισε το 1996, με τις εξαγωγές να αρχίζουν σταδιακά μέσα στο 1997. Στο Ηνωμένο Βασίλειο κυκλοφόρησε για ένα διάστημα ως **BMC Sporter**. Το αυτοκίνητο μπορεί να χωρέσει έως και 9 ανθρώπους.

Το μοντέλο φτιάχνεται στην ίδια πλατφόρμα με το αγροτικό Mitsubishi Triton. Το αυτοκίνητο ήταν λίγο μεγαλύτερο από το Mitsubishi Pajero και βαρύτερο. Η Mitsubishi δημιούργησε τα πρώτα σχετικά πρωτότυπα το 1991, με το όνομα **Mitsubishi Sporting**, και προσπάθησαν να το πουλήσουν σαν ένα «σπάνιας παραγωγής SUV», αλλά τότε μόνο 300 πωλήθηκαν.

Η κανονική παραγωγή άρχισε μέσα στο 1996 και μέχρι σήμερα έχουν παραχθεί 1 εκατομμύριο αντίτυπα.

## Αναφορές

* Mitsubishi Pajero Sport website (global)

Shogun Sport
Κατηγορία:Αυτοκίνητα SUV
Παλαιοχώρα Αρκαδίας

Η **Παλαιοχώρα** είναι πολύ μικρός οικισμός της Δημοτικής Ενότητας Τυρού του Δήμου Νότιας Κυνουρίας της Πελοποννήσου και την Περιφερειακή Ενότητα Αρκαδίας. 

## Γενικά στοιχεία
Η Παλαιοχώρα βρίσκεται στο ομώνυμο οροπέδιο στις ανατολικές πλαγιές του όρους Οριώντας, έχει υψόμετρο 780 μέτρα και απέχει περίπου 24 χλμ. ΒΑ. από το Λεωνίδιο και 12 χλμ. Δ.-ΒΔ. από τον Τυρό. Δίπλα και βορειοανατολικά σε υψόμετρο 690 μέτρα είναι η σπηλαιοκαταβόθρα Δέρσιος γνωστή από την αρχαιότητα ενώ προς τα βορειοδυτικά σε υψόμετρο 600 μέτρα το μοναστήρι του Αγίου Νικολάου Καρυάς που χρονολογείται τον 17ο αιώνα με πολύ αξιόλογες τοιχογραφίες της ίδιας εποχής και το οποίο κάηκε από τον Ιμπραήμ. 

Ως ξεχωριστός οικισμός αναφέρεται επίσημα το 1961 να απογράφεται στον τότε κοινότητα Τυρού. Σύμφωνα με το σχέδιο Καλλικράτης μαζί με τον Τυρό, τον Άγιο Χριστόφορο, το Ελληνικό, το Κρυονέρι, τη Μονή Παναγίας Καρυάς και την Παραλία Τυρού αποτελούν την τοπική κοινότητα Τυρού που υπάγεται στη δημοτική ενότητα Τυρού του δήμου Νότιας Κυνουρίας και σύμφωνα με την απογραφή του 2011 απογράφεται 1 μόνο κάτοικος.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Τσακωνιά
Καναβέιγ

Το **Καναβέιγ** (γαλλικά: *Canaveilles*, καταλανικά: *Canavelles*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Καναβεϊουά (γαλλικά: *Canaveillois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες των Ανατολικών Πυρηναίων
Σύνδρομο Ράι

thumb|upright=1.3|Ιστολογική εμφάνιση ήπατος από νεαρό ασθενή που κατέληξε συνεπεία του συνδρόμου Ράι.
Το **σύνδρομο Ράι** (αγγλικά: *Reye syndrome*) είναι σπάνια εγκεφαλική νόσος ραγδαίας επιδείνωσης, που μπορεί να προκαλέσει σοβαρές βλάβες σε όλα τα όργανα του ανθρώπινου οργανισμού. Το σύνδρομο Ράι έχει λάβει την ονομασία αυτή από τον Αυστραλό παθολόγο δρ. Ρ. Ντάγκλας Ράι, ο οποίος παρατήρησε για πρώτη φορά τη νόσο το 1963. 

Θεωρείται πάρα πολύ επικίνδυνη νόσος, με υψηλό ποσοστό θνησιμότητας, 20% - 40% διεθνώς (ενώ ειδικότερα στις ΗΠΑ 20% - 30%, αν και το ποσοστό κυμαίνεται από κάτω του 2% στο στάδιο 1 έως άνω του 80% στα στάδια 4 και 5), ενώ εκτιμάται ότι το 1/3 των ασθενών, που τελικά επιβιώνουν της νόσου, υφίστανται μόνιμη, ελαφρά ή μέτρια βλάβη, συνήθως στον εγκέφαλο.

## Αιτιολογία
Η νόσος αυτή επηρεάζει περισσότερο τον εγκέφαλο και το ήπαρ (κοινώς *συκώτι*). Αν και μπορεί να εμφανιστεί σε οποιαδήποτε ηλικία, εκδηλώνεται συχνότερα σε άτομα νεαρής ηλικίας, ιδιαίτερα σε παιδιά ηλικίας 4 έως και 12 ετών. Τα ακριβή αίτια του συνδρόμου Ράι είναι άγνωστα. Πάρα πολλές στατιστικές έρευνες, ωστόσο, έχουν συνδέσει την εμφάνιση της νόσου με τη χρήση ασπιρίνης. Δεν υπάρχει γνωστή θεραπεία για το σύνδρομο αυτό και η αντιμετώπιση συνίσταται στην καταπολέμηση των συμπτωμάτων. 

## Συμπτώματα και επιπλοκές
Η νόσος εμφανίζεται συχνότερα σε παιδιά και νεαρούς ενήλικες που βρίσκονται στο στάδιο της ανάρρωσης από μία ιογενή λοίμωξη, όπως λ.χ. το κοινό κρυολόγημα ή η ανεμοβλογιά. Τα περισσότερα περιστατικά του συνδρόμου Ράι παρατηρούνται κατά τους χειμερινούς μήνες. Η εμφάνιση του συνδρόμου συνοδεύεται συνήθως από παθολογική συσσώρευση λιπών στο ήπαρ, με παράλληλη αύξηση της πίεσης στον εγκέφαλο. Αν δεν αντιμετωπιστεί άμεσα, το σύνδρομο Ράι μπορεί να προκαλέσει το θάνατο μέσα σε λίγες ημέρες ή ακόμα και ώρες. Ο ασθενής εμφανίζει μια ιογενή λοίμωξη του ανώτερου αναπνευστικού, που ακολουθείται από έντονη ναυτία και εμετό, ή/και αλλαγή της διανοητικής κατάστασης (αποπροσανατολισμός, σύγχυση ή ακόμα και λήθαργος, αν και ειδικότερα στα στάδια 4 και 5 πέφτει σε κώμα), ή ηπατομεγαλία, αν και συνήθως δεν εκδηλώνει ίκτερο.

Επειδή είναι στατιστικώς γνωστό ότι η ασπιρίνη συνδέεται με το σύνδρομο αυτό, καθώς αυξάνει επικίνδυνα την πιθανότητα να εκδηλωθεί, **δεν** πρέπει ποτέ η ασπιρίνη και άλλα σαλικυλικά φάρμακα να χορηγούνται για την αντιμετώπιση ιογενών λοιμώξεων, όπως η γρίπη και η ανεμοβλογιά. Ιδιαίτερα τα παιδιά και οι έφηβοι δεν πρέπει να λαμβάνουν ασπιρίνη χωρίς την εντολή γιατρού. Πρακτικώς, η χορήγηση ασπιρίνης στις ηλικίες αυτές περιορίζεται μόνο σε ελάχιστες ειδικές νόσους.

## Παραπομπές


## Εξωτερικοί σύνδεσμοι
* MedlinePlus Medical Encyclopedia: Reye's Syndrome

Ραι
Λευκορωσική Αντιπολίτευση

[μικρογραφία|Η ιστορική σημαία της [Λευκορωσίας, σύμβολο της Λευκορωσικής Αντιπολίτευσης.]]
Ο όρος **Λευκορωσική Αντιπολίτευση** είναι ένας όρος ομπρέλα ο οποίος αναφέρεται σε όλα τα άτομα, οργανώσεις, ή κινήματα που αντιτίθενται στη σημερινή ηγεσία της Λευκορωσίας, και συγκεκριμένα στον νυν πρόεδρο Αλεξάντερ Λουκασένκο. Σε γενικές γραμμές στην αντιπολίτευση περιλαμβάνει τους προοδευτικούς, φιλευλευθεριστές, σοσιαλδημοκράτες, αριστερούς, αναρχικούς αλλά και τους εθνικιστές και ακροδεξιούς.

## Σύμβολα
Σύμβολο της αντιπολίτευσης αποτελεί η σημαία στα χρώματα λευκό και κόκκινο. Η σημαία αυτή ήταν η επίσημη σημαία του κράτους για τη βραχύβια πρώτη Δημοκρατία της Λευκορωσίας, τα έτη 1918-1919. Επίσης ήταν επίσημη σημαία του κράτους όταν η χώρα ανεξαρτητοποιήθηκε από τη Σοβιετική Ένωση το 1991 μέχρι το 1995, όταν ο νεαρός τότε πρόεδρος Αλεξάντερ Λουκασένκο μετά από δημοψήφισμα άλλαξε τη σημαία της Λευκορωσίας στη σημερινή.
μικρογραφία|Παραλλαγή της ερυθρόλευκης ιστορικής σημαίας της Λευκορωσίας. Στο κέντρο είναι το ιστορικό εθνόσημο της Λευκορωσίας.
Η ερυθρόλευκη σημαία της Λευκορωσίας έχει χρησιμοποιηθεί σχεδόν σε όλες τις διαδηλώσεις της αντιπολίτευσης. Παραλλαγή της αποτελεί η ίδια σημαία, απλώς με το ιστορικό εθνόσημο της Λευκορωσίας στο κέντρο.

## Διαμόρφωση
Το 1994 τρία χρόνια μετά την ανεξαρτητοποίηση της Λευκορωσίας από τη Σοβιετική Ένωση, πρόεδρος της Λευκορωσίας εκλέχτηκε ο Αλεξάντερ Λουκασένκο. Από τότε και έπειτα έχει κατηγορηθεί για τον αυταρχικό τρόπο διακυβέρνησής του. Όλες οι μετέπειτα προεδρικές εκλογές που έγιναν, έχουν χαρακτηριστεί ως άδικες και νόθες από τον ΟΑΣΕ. Επίσης η κυβέρνηση του Λουκασένκο έχει καταστείλει επίμονα κάθε αντίθετη φωνή προς αυτόν. Σε αυτό το κλίμα, διαμορφώθηκε μία αντιπολίτευση που συσπείρωσε γύρω της όλες τις πολιτικές δυνάμεις που ήταν αντίθετες με τον Λουκασένκο. 

## Δράση

### Λευκορωσικές διαδηλώσεις 2006

### Λευκορωσικές διαδηλώσεις 2010

### Λευκορωσικές διαδηλώσεις 2011

### Λευκορωσικές διαδηλώσεις 2017

### Λευκορωσικές διαδηλώσεις 2020
[μικρογραφία|Συλλαλητήριο της Αντιπολίτευσης κατά τη διάρκεια των [Λευκορωσικές διαδηλώσεις του 2020|διαδηλώσεων του 2020]]

Οι Λευκορωσικές διαδηλώσεις του 2020 είναι η μεγαλύτερη και μαζικότερη αντίδραση που έχει κάνει μέχρι σήμερα η Λευκορωσική Αντιπολίτευση. Διαδηλώσεις σε όλη τη χώρα, με δεκάδες χιλιάδες άτομα να συμμετέχουν, έφεραν τον Λουκασένκο στα πρόθυρα της παραίτησης.

## Παραπομπές

Κατηγορία:Πολιτική της Λευκορωσίας
Κατηγορία:Κοινωνία της Λευκορωσίας
Άλισον Λος

Η **Άλισον Λος** (*Allisson Lozz*, γεννημένη ως Άλισον Μαριάν Λοσάνο Νούνιες *Allisson Marián Lozano Nuñez*, 1 Αυγούστου 1992 -) είναι Μεξικανή πρώην τραγουδίστρια, ηθοποιός και μοντέλο.

## Φιλμογραφία
**Código F.A.M.A.* - 2002/03, ως Η ίδια/Διαγωνιζόμενη (μουσικό σόου)
**Alegrijes y Rebujos* - 2003/04, ως Άλισον Ρεμπογιέδο
**Mision S.O.S* - 2004/05, ως Ντιάνα Λοσάνο
**La energía de Sonric'slandia* - 2005, ως Η ίδια/Παρουσιάστρια (τηλεοπτικό σόου)
**[[Rebelde]]* - 2005/06, ως Μπιάνκα Ντελάιτ Αβρίλ
**Vecinos* - 2005/10, ως Μπρέντα (σειρά, 1 επεισόδιο)
**Amor Mío* - 2006, ως Λους Βαλενσουέλα (σειρά)
**Las Dos Caras de Ana* - 2006/07, ως Παουλίνα Γκαρδέλ Ντουράν
**Objetos Perdidos* - 2007, (σειρά)
**RBD: season 2* - 2007, ως Μπιάνκα Ντελάιτ Αβρίλ (σειρά)
**50 Años de la telenovela: Mentiras y Verdades* - 2007, ως Η ίδια/Καλεσμένη (τηλεοπτικό σόου)
**[[Στην κόλαση με τους όμορφους|Al Diablo con los Guapos]]* - 2007/08, ως Μιλάγρος "Μίλι/Μίλιγολ" Ράμος/Μιλάγρος Μπελμόντε Ράμος ντε Μιράντα
**La Rosa De Guadalupe* - 2008, ως Κίκα (σειρά, 1 επεισόδιο)
**[[Στο όνομα της αγάπης|En Nombre del Amor]]* - 2008/09, ως Παλόμα Γκαμπόα Εσπινόσα ντε λος Μοντέρος ντε Σάενς

## Δισκογραφία
**Misión S.O.S. Especial de Navidad*
**Misión S.O.S*
**Disco Alegrije*
**Disco Rebujo*
**Navidad Alegrije*
**Navidad Rebujo*
**Código F.A.M.A.*
**Proyecto Estrella*

## Βραβεία & υποψηφιότητες
;Βραβεία TVyNovelas

;Βραβεία People en Español

* 2009:Ονομάστηκε από το περιοδικό "People en Español" ως ένα από τα "50 πιο όμορφα πρόσωπα".

## Παραπομπές


## Εξωτερικοί Σύνδεσμοι

* 
*Official site

Κατηγορία:Μεξικανές ηθοποιοί τηλεόρασης
Κατηγορία:Μεξικανοί τραγουδιστές
Κατηγορία:Μεξικανές μοντέλα
Σουρέιντζελ Γουίπς

Ο **Σουρέιντζελ Γουίπς** (Surangel S. Whipps Jr., γεννήθηκε στις 9 Αυγούστου 1968) είναι επιχειρηματίας και πολιτικός του Παλάου, ο οποίος διατελεί πρόεδρος του Παλάου από το 2021.  Υπηρέτησε ως γερουσιαστής από το 2008 έως το 2016.  Είναι από την πολιτεία Νγκατπάνγκ.  Ο Γουίπς ανέλαβε την προεδρία του Παλάου στις 21 Ιανουαρίου 2021. 

## Πρώτα χρόνια και εκπαίδευση
Γεννήθηκε στη Βαλτιμόρη του Μέριλαντ  από τον Surangel Whipps Sr., επιχειρηματία και γερουσιαστή του Παλάου,  και  μητέρα που η ίδια γεννήθηκε στο Μέριλαντ. 

Έχει πτυχίο Διοίκησης Επιχειρήσεων και Οικονομικών από το Πανεπιστήμιο Άντριους και MBA από το Πανεπιστήμιο της Καλιφόρνια στο Λος Άντζελες . 

## Προεδρικές εκλογές του Παλάου του 2016
Ήταν υποψήφιος στις προεδρικές εκλογές του Νοεμβρίου του 2016, με αντίπαλο τον γαμπρό του, Τόμι Ρεμενγκεσάου, ο οποίος διεκδίκησε την επανεκλογή του.  Ο Ρεμενγκεσάου έλαβε 5.109 ψήφους ενώ ο Γουίπς κέρδισε 4.854 ψήφους. 

## Προεδρικές εκλογές 2020
Ο Γουίπς κατήλθε ως υποψήφιος πρόεδρος του 2020 και νίκησε τον αντιπρόεδρο Ρέινολντ Οϊλάουτς.  

## Επανεκλογή 2024
Ο Γουίπς επανεξελέγη για 2η θητεία, κερδίζοντας τις εκλογές του 2024 με ποσοστό 57,74% των ψήφων έναντι 42,11% για τον πρώην πρόεδρο Τόμι Ρεμενγκεσάου.  Ορκίστηκε για μια δεύτερη θητεία στις 16 Ιανουαρίου 2025.

## Παραπομπές


Γουιπς
Γουιπς
Καζ-ντε-Πεν

Το **Καζ-ντε-Πεν** (γαλλικά: *Cases-de-Pène*, καταλανικά: *Les Cases de Pena*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Καζουά (γαλλικά: *Casois*).

## Παραπομπές


Κατηγορία:Κοινότητες των Ανατολικών Πυρηναίων
Έλλη Τρίγγου

Η **Έλλη Τρίγγου** (Πάτρα, 8 Νοεμβρίου 1989) είναι Ελληνίδα ηθοποιός, απόφοιτη της Δραματικής Σχολής του Εθνικού Θεάτρου.

## Σταδιοδρομία
[thumb|250px|Η Έλλη Τρίγκου στο 7ο Διεθνές Φεστιβάλ Κινηματογράφου της [Οδησσός|Οδησσού (2016)]]
Η Τρίγγου τελείωσε το πρώτο έτος της σχολής το 2014, όπου έπαιξε στην ταινία «Suntan». Έπειτα, πρωταγωνίστησε στην ταινία μικρού μήκους «37 μέρες». Για την ερμηνεία της στην ταινία αυτή απέσπασε το Βραβείο Β΄ Γυναικείου Ρόλου από την Ελληνική Ακαδημία Κινηματογράφου και το βραβείο πρωτοεμφανιζόμενης ηθοποιού από το Διεθνές Φεστιβάλ Κινηματογράφου της Αθήνας.

Το 2017 πρωταγωνίστησε με τον Αποστόλη Τότσικα στη σειρά της Lacta, «Από την αρχή», η οποία προβλήθηκε στις 14 Φεβρουαρίου 2017 ως τηλεταινία από τον ALPHA. Μάλιστα, η συγκεκριμένη ταινία απέσπασε δύο βραβεία από το Διεθνές Φεστιβάλ Δημιουργικότητας των Καννών. Ένα χρυσό βραβείο (Χρυσός Λέοντας) στην κατηγορία «Online: Fiction Series» και ένα αργυρό (Αργυρός Λέοντας) στην κατηγορία «TV & VOD: Fiction 15 Min or over».

Το 2019 έπαιξε έναν από τους δυο κεντρικούς ρόλους στη σειρά «Motorway 65» της Εύης Καλογηροπούλου, η οποία έφτασε μέχρι το διαγωνιστικό κομμάτι του Φεστιβάλ Κινηματογράφου των Καννών.

Στο θέατρο συμμετείχε στην παράσταση του Γιάννη Οικονομίδη, «Στέλλα Κοιμήσου», στον μονόλογο «Ο Ευαγγελισμός της Κασσάνδρας» σε σκηνοθεσία Θάνου Σαμαρά, στο «Lolita reversed» στην πειραματική σκηνή του Εθνικού και στον «Ερωτευμένο Σαίξπηρ». Το 2020 συμμετείχε στην παράσταση «Ρινόκερος» του Ευγένιου Ιονέσκο, σε σκηνοθεσία Γιάννη Κακλέα, αλλά και στο «This is Not Romeo and Juliet» του Αργύρη Πανταζάρα στο θέατρο Πορεία.

Το 2018 συμμετείχε σε τρία επεισόδια του τρίτου κύκλου της βρετανικής σειράς «The Durrells» υποδυόμενη την Daphne Likourgou. Την ίδια χρονιά συμμετείχε στη σειρά «Just Push Abuba» έχοντας τον ρόλο της Lucia, μια διαδικτυακή κωμική σειρά του καναλιού ZDF στη Γερμανία. 

Από το 2019 έως το 2022 είχε έναν από τους πρωταγωνιστικούς ρόλους της δημοφιλούς σειράς του ΑΝΤ1, «Άγριες Μέλισσες» υποδυόμενη την Ασημίνα Σταμίρη. Το 2023 πρωταγωνίστησε στη σειρά του ΑΝΤ1, «Η Μάγισσα» υποδυόμενη τη Θεοφανώ Γερακάρη.

## Εργογραφία
### Θέατρο

### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Έλλη Τρίγγου στην IMDb

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Ιταλικό δημοψήφισμα (2020)

Ένα **συνταγματικό δημοψήφισμα** για τη μείωση του μεγέθους του ιταλικού κοινοβουλίου πραγματοποιήθηκε στην Ιταλία στις 20 και 21 Σεπτεμβρίου 2020. Αρχικά είχε προγραμματιστεί να διεξαχθεί στις 29 Μαρτίου. Το δημοψήφισμα αναβλήθηκε μετά την εξάπλωση της πανδημίας κοροναϊού στην Ιταλία και το συνακόλουθο απαγορευτικό.  

Οι ψηφοφόροι ρωτήθηκαν εάν ενέκριναν έναν συνταγματικό νόμο που θα τροποποιούσε το ιταλικό Σύνταγμα σε διάφορες πτυχές, κυρίως μειώνοντας τον αριθμό των βουλευτών στο Κοινοβούλιο από 630 σε 400 στην Βουλή των Αντιπροσώπων και από 315 σε 200 στη Γερουσία της Δημοκρατίας. Οι προτεινόμενες αλλαγές εγκρίθηκαν, με το 69,96% να ψηφίζουν υπέρ. Η μείωση του αριθμού των βουλευτών εφαρμόστηκε στις γενικές εκλογές του 2022.

Το εγκεκριμένο νομοσχέδιο ήταν μία από τις δύο συνταγματικές μεταρρυθμίσεις που εγκρίθηκαν με λαϊκή ψηφοφορία στην Ιταλία, μαζί με το δημοψήφισμα του 2001.  Δύο προηγούμενες μεταρρυθμίσεις απορρίφθηκαν με δημοψηφίσματα το 2006 και το 2016 . 

## Αποτελέσματα
Το δημοψήφισμα είχε ως αποτέλεσμα τη νίκη του «Ναι» με την πλειοψηφία του 70% των ψήφων. Η προσέλευση των ψηφοφόρων ήταν 51,12%. Το "Ναι" ήταν η νικηφόρα επιλογή σε μεγάλο βαθμό σε όλες τις ιταλικές περιφέρειες.  Ως αποτέλεσμα, το επόμενο κοινοβούλιο της Ιταλίας θα έχει 400 μέλη της Βουλής των Αντιπροσώπων και 200 γερουσιαστές, και το πολύ πέντε διορισμένου ςισόβιους γερουσιαστές, καθώς και τους πρώην προέδρους της Ιταλίας . 

Ο Λουίτζι ντι Μάγιο, υπουργός Εξωτερικών και πρώην ηγέτης του M5S, έκανε λόγο για "ένα ιστορικό αποτέλεσμα". Ο γραμματέας του PD, Νίκολα Τσινγκαρέτι, δήλωσε ότι "η νίκη του" Ναι "ανοίγει μια εποχή μεταρρυθμίσεων". Ο Ρικάρντο Μολινάρι, αρχηγός του κόμματος του Συνδέσμου στην Βουλή των Αντιπροσώπων, ζήτησε τη διάλυση του κοινοβουλίου και τη διεξαγωγή νέων εκλογών, προκειμένου να εκπληρωθεί ο στόχος του συνταγματικού νόμου. 

## Αποτέλεσμα

## Παραπομπές


Ιταλι
2020
Τσεχικές εκλογές Γερουσίας (2020)

**Οι εκλογές της Γερουσίας** πραγματοποιήθηκαν στην Τσεχική Δημοκρατία στις 2-3 Οκτωβρίου 2020 παράλληλα με τις περιφερειακές εκλογές, με τους δεύτερους γύρους στις 9-10 Οκτωβρίου.

## Εκλογικό σύστημα
Το ένα τρίτο της 81μελούς Γερουσίας εκλέγεται κάθε δύο χρόνια, δίνοντας στους Γερουσιαστές εξαετή θητεία. Τα μέλη της Γερουσίας εκλέγονται σε μονοεδρικές εκλογικές περιφέρειες χρησιμοποιώντας το σύστημα δύο γύρων . 

### Σύνθεση των διεκδικούμενων εδρών πριν από τις εκλογές

## Αποτελέσματα

## Σημειώσεις και παραπομπές




Κατηγορία:Εκλογές στην Τσεχία
Κατηγορία:Εκλογές του 2020
Κορμπέρ-λε-Καμπάν

Το **Κορμπέρ-λε-Καμπάν** (γαλλικά: *Corbère-les-Cabanes*, καταλανικά: *Corbera la Cabana*) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Κορμπεριέν (γαλλικά: *Corbériens*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες των Ανατολικών Πυρηναίων
Αντίθετες δυνάμεις

Στην φυσική, **αντίθετες** λέγονται οι δυνάμεις, οι οποίες, αν και έχουν την ίδια διεύθυνση έχουν αντίθετη φορά και ίσο μέτρο. Σε αυτή την περίπτωση η συνισταμένη τους ισούται με μηδέν. 

Οι αντίθετες δυνάμεις ανήκουν στην κατηγορία των αντίρροπων δυνάμεων και είναι αντίρροπες δυνάμεις με ίσο μέτρο. 

Κατηγορία:Φυσική
Mitsubishi Triton

Το **Mitsubishi Triton** είναι ένα αγροτικό pick-up αυτοκίνητο που παράγεται από την ιαπωνική αυτοκινητοβιομηχανία Mitsubishi, από το 1978 (ως μοντέλο της σεζόν / model year του 1979) μέχρι σήμερα. Το σασί του αγροτικού, επίσης, χρησιμοποιήθηκε για το Mitsubishi Shogun Sport. Οι συνολικές πωλήσεις του, έχουν ξεπεράσει τις 2 εκατομμύρια. Το ελαφρύ φορτηγό, επίσης, πωλήθηκε στο παρελθόν και από την Chrysler και την Dodge ως το **Dodge Ram 50** και για ένα διάστημα ως το **Plymouth Arrow**.

Στην Ευρώπη κυκλοφόρησε ως το **L200**, ενώ στην Αμερική μέχρι το 2006, καθώς το αντικατέστησε το Mitsubishi Raider σε εκείνες τις χώρες. Το φορτηγάκι πωλείται σχεδόν σε κάθε χώρα από την εταιρεία. Από το 2015 και μετά, τα περισσότερα εξαρτήματα κατασκευάζονταν από την Chrysler. 

Το αυτοκίνητο συνεχίζεται να παράγεται μέχρι και σήμερα στην Ευρώπη. Οι εκδόσεις στην Ευρώπη έχουν έναν λίγο μεγαλύτερο κινητήρα σε σύγκριση με άλλες εκδόσεις άλλων ηπείρων.

## Aναφορές

* Chrysler Light Trucks

Triton
Κατηγορία:Επαγγελματικά αυτοκίνητα
Κουνουπιά Αρκαδίας

Η **Κουνουπιά** είναι ορεινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Η Κουνουπιά βρίσκεται προς τα όρια με την Περιφερειακή Ενότητα Λακωνίας σε απόσταση 31 χλμ. ΝΔ. από το Λεωνίδιο και 66 χλμ. Α. από τη Σπάρτη. Είναι κτισμένη στις πλαγιές του Πάρνωνα με υψόμετρο 770 μέτρα σε κατάφυτη περιοχή με καρυδιές, πλατάνια και έλατα. Τα σπίτια του χωριού είναι πετρόκτιστα, αραιοκτισμένα με θέα το οροπέδιο των Πελετών. Υπήρξε παλιό κεφαλοχώρι από την εποχή της τουρκοκρατίας και μαζί με τα Πελετά, την Αμυγδαλιά, το Πηγάδι, τη Βλησιδιά και τη Χούνη αποτελούν τα λεγόμενα "Κουνουποχώρια" ενώ από το 1998 με το ΦΕΚ 908/Δ/98 έχει κριθεί παραδοσιακός οικισμός. Θρησκευτικό αξιοθέατο είναι η Μονή της Κοιμήσεως της Θεοτόκου, η οποία είναι εγγεγραμμένη  σταυροειδής βασιλική με μαρμάρινο τέμπλο του γλύπτη Περάκη και εικονογράφηση Φώτη Κόντογλου ενώ σημαντικότερο κειμήλιο είναι η εικόνα της «Παναγίας Δεομένης» σε νεαρή ηλικία. Ως ξεχωριστός οικισμός αναφέρεται επίσημα, μετά την απελευθέρωση, το 1835  να ορίζεται έδρα του τότε δήμου Μαριού. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τη Χούνη αποτελούν την τοπική κοινότητα Κουνουπιάς που υπάγεται στη δημοτική ενότητα Λεωνιδίου του δήμου Νότιας Κυνουρίας και σύμφωνα με την απογραφή του 2011 ως κοινότητα έχει πληθυσμό 57 κατοίκους ενώ ως οικισμός 51.

## Εξωτερικοί σύνδεσμοι
* Κουνουπιά: Η Ελβετία της Ορεινής Αρκαδίας στο https://www.youtube.com/

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα
Mitsubishi RVR

Το **Mitsubishi RVR** είναι μια σειρά αυτοκινήτων που παράγονται από την την ιαπωνική αυτοκινητοβιομηχανία Mitsubishi από το 1991 έως το 1999 η πρώτη γενιά του, από το 1997 έως το 2002 η δεύτερη γενιά του, και στη συνέχεια από το 2010 έως σήμερα η τρίτη γενιά του. Οι δύο πρώτες γενιές ταξινομήθηκαν ως συμπαγή οχήματα πολλαπλών χρήσεων (MPV) και το μοντέλο που παρουσιάστηκε το 2010 είναι ένα SUV subcompact crossover.

Το συγκεκριμένο αυτοκίνητο πουλάει αρκετά καλά σε πολλές χώρες, ειδικά στην Ευρώπη.

## Ονομασίες
Ειδικότερα στην τρίτη γενιά του, η ονομασία RVR διατηρήθηκε μόνο στην Ιαπωνία, στη Νότια Κορέα και στον Καναδά. Στις περισσότερες αγορές, διατίθεται ως **Mitsubishi ASX** (ακρωνύμιο του «Active Sports Crossover»), καθώς και ως **Mitsubishi Outlander Sport** στις ΗΠΑ, στην Αργεντινή, στη Βραζιλία και στην Ινδονησία.

## Σημερινή στρατηγική
Με την τρίτη γενιά του, η Mitsubishi έδωσε έμφαση στην οικονομία καυσίμου και στις χαμηλές εκπομπές καυσαερίων του RVR, ως μέρος της στρατηγικής της εταιρείας, να επανατοποθετηθεί ως κατασκευάστρια μικρότερων και πιο οικονομικών αυτοκινήτων, σε αντίθεση με το ίματζ του παρελθόντος ως εταιρεία μεγάλων SUV (ιδίως με το Mitsubishi Pajero).

## Αναφορές


## Εξωτερικοί σύνδεσμοι

* «2020 Mitsubishi ASX unveiled before debut in Geneva»

Κατηγορία:Αυτοκίνητα SUV
RVR
Μαρί Αρκαδίας

Το **Μαρί** ή **Μάριο** είναι ορεινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Το Μαρί βρίσκεται στα όρια με την Περιφερειακή Ενότητα Λακωνίας και στις πλαγιές του Πάρνωνα σε υψόμετρο 655 μέτρα, νοτιοανατολικά της κορυφής Μαζαράκι (υψομ. 1.559 μ.). Απέχει 36 χλμ. Ν.-ΝΔ. από το Λεωνίδιο, 112 χλμ. ΝΑ. από την Τρίπολη και 60 χλμ. Α.-ΒΑ. από τη Σπάρτη. Το χωριό είναι κτισμένο σε περιοχή κατάφυτη, με πολλά νερά, κοντά στη συμβολή χειμάρρων (Μίτσουλας, Κρεμαστιώτικο, Μαριόρεμα) και αποτελούσε πέρασμα από τη Λακωνία στην Αρκαδία και Αργολίδα από την αρχαία εποχή. Νοτιοανατολικά, προς την κατεύθυνση της Κρεμαστής Λακωνίας, στο λόφο Καστέλια και μετά τη Βίγλα υπήρχε η αρχαία πολίχνη Μάριον ή Μαριός η οποία μαζί με τους Γερονθρούς (σημερινό Γεράκι Λακωνίας) αποτελούσαν το νοτιοδυτικό άκρο των ομηρικών Πρασιών. Ο Παυσανίας αναφέρει τον Μαριό στην ρωμαϊκή εποχή να ανήκει στο Κοινό των Ελευθερολακώνων.

## Διοικητικά στοιχεία
Ως οικισμός αναφέρεται επίσημα, μετά την απελευθέρωση, το 1835 να προσαρτάται στον τότε δήμο Μαριού. Το 1931 με το ΦΕΚ 213Α - 17/07/1931 ορίστηκε έδρα της κοινότητας Μαρίου. Σύμφωνα με το σχέδιο Καλλικράτης μαζί με την Βίγλα αποτελούν την τοπική κοινότητα Μαρίου που ανήκει στο Δήμο Νότιας Κυνουρίας και σύμφωνα με την απογραφή του 2011 ως κοινότητα έχει πληθυσμό 77 κατοίκους ενώ ως οικισμός 55.

## Εξωτερικοί σύνδεσμοι

* Χρονικά των Τσακώνων – Τόμος ΚΑ(2) – Χωρογραφικά, υδρολογικά, λατρευτικά Αρχείου Μαρίου Κυνουρίας  - Ελένη Κυριακοπούλου από τον ιστότοπο https://www.tsakonianarchives.gr/ 

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα
Βίγλα Αρκαδίας

Η **Βίγλα** είναι ορεινό χωριό στην Νότια Κυνουρία της Πελοποννήσου και στα όρια της Περιφερειακής Ενότητας Αρκαδίας  με την Περιφερειακή Ενότητα Λακωνίας. Βρίσκεται στις πλαγιές του Πάρνωνα σε απόσταση 39 χλμ. Ν.-ΝΔ. από το Λεωνίδιο, 60 χλμ. Α.-ΒΑ. από τη Σπάρτη και μόλις 3 χλμ. Ν. (οδηγικά) από το Μαρί. Ως ξεχωριστός οικισμός αναφέρεται επίσημα για πρώτη φορά  το 1981 να απογράφεται στην τότε κοινότητα Μαρίου. Σύμφωνα με το σχέδιο Καλλικράτης μαζί με το Μαρί αποτελούν την τοπική κοινότητα Μαρίου που ανήκει στο Δήμο Νότιας Κυνουρίας και σύμφωνα με την απογραφή του 2011 έχει πληθυσμό 22 κατοίκους.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα
Βραβεία Γκράμι του 2012

Τα **54α ετήσια βραβεία Γκράμι** πραγματοποιήθηκαν στις 12 Φεβρουαρίου 2012, στο Staples Center του Λος Άντζελες και η τελετή απονομής μεταδόθηκε από το CBS . Με τα βραβεία τιμήθηκαν οι καλύτεροι και καλύτερες στο χώρο της μουσικής για την περίοδο ηχογράφησης από την 1η Οκτωβρίου 2010 έως τις 30 Σεπτεμβρίου 2011. Ο LL Cool J παρουσίασε  την απονομή. Ήταν η πρώτη φορά έπειτα από επτά χρόνια που η εκδήλωση είχε επίσημο οικοδεσπότη. Οι υποψηφιότητες ανακοινώθηκαν στις 30 Νοεμβρίου 2011 σε ώρα υψηλής τηλεθέασης στο πλαίσιο της ζωντανής συναυλίας  "The GRAMMY Nominations Concert Live! - Αντίστροφη μέτρηση για τη μεγαλύτερη νύχτα της μουσικής ", μια ειδική μετάδοση μιας ώρας ζωντανά από το CBS από το Nokia Theatre στο LA Live . O Κάνιε Γουέστ έλαβε τις περισσότερες υποψηφιότητες με επτά. H Αντέλ, οι Foo Fighters και ο Μπρούνο Μαρς έλαβαν έξι υποψηφιότητες. Οι Λιλ Γουέιν, Skrillex και Radiohead κέρδισαν πέντε υποψηφιότητες. Οι υποψηφιότητες επικρίθηκαν από πολλούς δημοσιογράφους μουσικής, καθώς το *[[My Beautiful Dark Twisted Fantasy]]* του Κάνιε Γουέστ δεν ήταν υποψήφιο για το άλμπουμ της χρονιάς, παρά το γεγονός ότι είχε αποσπάσει πολλές θετικές κριτικές και είχε έρθει στην κορυφή των καταλόγων με επιτυχίες στο τέλος του έτους. Το άλμπουμ του Γουέστ κέρδισε το Γκράμι για το καλύτερο άλμπουμ ραπ μουσικής .

Συνολικά 78 βραβεία απονεμήθηκαν μετά την απόφαση της Ακαδημίας για αναδιάρθρωση των κατηγοριών για τα Γκράμι. Ο Πολ Μακάρτνεϊ έλαβε το βραβείο MusiCares Person of the Year στις 10 Φεβρουαρίου 2012, στο Συνεδριακό Κέντρο του Λος Άντζελες, δύο νύχτες πριν από την τηλεοπτική απονομή των Γκράμι 

Στις 8 Φεβρουαρίου 2012, η Ακαδημία ανακοίνωσε ότι η 54η τελετή Grammy Pre-Telecast θα μεταδιδόταν ζωντανά σε διεθνές επίπεδο. Η τελετή πραγματοποιήθηκε στο Συνεδριακό Κέντρο του Λος Άντζελες και μεταδόθηκε ζωντανά στο σύνολό της διεθνώς στον επίσημο ιστότοπο των Γκράμι και από το τηλεοπτικό δίκτυο CBS. Η τελετή συνδιοργανώθηκε από τους Ντέιβ Κοζ  και MC Lyte . Συνολικά 68 βραβεία απονεμήθηκαν στην τελετή πριν από την τηλεοπτική εκπομπή. Η επίσημη αφίσα σχεδιάστηκε από τον αρχιτέκτονα Φρανκ Γκέρι .

Μια ημέρα πριν από την τελετή, η Γουίτνεϊ Χιούστον πέθανε στο Λος Άντζελες και οι παραγωγοί της εκπομπής προγραμμάτισαν γρήγορα ένα αφιέρωμα με την Τζένιφερ Χάντσον τραγουδώντας το "I Will Always Love You" της Χιούστον. Η παρουσίαση των βραβείων ξεκίνησε με μια ερμηνεία του Μπρους Σπρίνγκστιν και ακολούθησε μια προσευχή του LL Cool J για τη Χιούστον. Η Αντέλ  κέρδισε και τα 6 Γκράμι για τα οποία ήταν υποψήφια, ισοφαρίζοντας το ρεκόρ για τις περισσότερες νίκες από μια γυναίκα καλλιτέχνη σε ένα βράδυ, που πέτυχε για πρώτη φορά η Μπιγιονσέ. Η Αντέλ έγινε μόλις ο δεύτερος καλλιτέχνης στην ιστορία της, έπειτα από τον Κρίστοφερ Κρος το 1981,που κέρδισε Γκράμι και στις 4 βασικές κατηγορίες  (Άλμπουμ της Χρονιάς, Καλύτερου Πρωτοεμφανιζόμενου, Δίσκου της Χρονιάς και Τραγουδιού της Χρονιάς)  σε όλη τη σταδιοδρομία της. Οι Foo Fighters και ο Κάνιε Γουέστ ακολούθησαν με πέντε και τέσσερα βραβεία, αντίστοιχα.

## Παραπομπές


2012